BJCHI ฟุ้งรายได้ Q4 เติบโตแข็งแกร่ง เตรียมยื่นประมูลงาน 6.5 พันลบ.
BJCHI ฟุ้งรายได้ Q4/58 จะเติบโตแข็งแกร่ง หลังตุน Backlog รับรู้ถึงปี 59 ที่ เตรียมยื่นประมูลงาน 6.5 พันลบ.รู้ผลเร็วๆ นี้
11 พ.ย. 2558

นายยู ยูน ประธานเจ้าหน้าที่ฝ่ายการเงินและบัญชี บริษัท บีเจซี เฮฟวี่ อินดัสทรี จำกัด (มหาชน) หรือ BJCHI เปิดเผยว่า แนวโน้มรายได้ในไตรมาส 4/58 จะเติบโตอย่างแข็งแกร่ง เนื่องจากบริษัทยังคงมีปริมาณงานในมือ (Backlog)  ที่คาดว่าจะรับรู้เป็นรายได้ไปจนถึงปี 59 ทำให้มั่นใจว่ารายได้ในปี 58 จะเติบโตตามเป้าหมายที่วางไว้ โดยขณะนี้อยู่ระหว่างยื่นประมูลโครงการใหม่อย่างต่อเนื่อง ซึ่งเป็นงานโครงการ High Potential Projects ประมาณ 6,500 ล้านบาท  ซึ่งคาดว่าจะได้สรุปผลในอนาคตอันใกล้